b'\n_START_ARTICLE_\nRemigijus Baltramiej\xc5\xabnas\n_START_PARAGRAPH_\nRemigijus Baltramiej\xc5\xabnas (1945 m. bir\xc5\xbeelio 27 d. Tel\xc5\xa1iai \xe2\x80\x93 2008 m. vasario 17 d. Vilnius) \xe2\x80\x93 lietuvi\xc5\xb3 fizikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1968 m. baig\xc4\x97 Vilniaus universitet\xc4\x85. 1983 m. fizikos ir matematikos moksl\xc5\xb3 daktaras._NEWLINE_1964\xe2\x80\x931987 m. Vilniaus universiteto d\xc4\x97stytojas, nuo 1983 m. profesorius. Nuo 1987 m. Fizikos instituto vyresnysis mokslinis bendradarbis, 1989\xe2\x80\x931992 m. jo direktorius. Ekologijos fondo direktorius._NEWLINE_Dukra Lina Baltramiej\xc5\xabnait\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 puslaidininki\xc5\xb3 fizikos, lazerin\xc4\x97s spektroskopijos. Nustat\xc4\x97 puslaidininki\xc5\xb3 netiesin\xc4\x97s sugerties pagrindinius d\xc4\x97sningumus. Atrado elektron\xc5\xb3 ir skyli\xc5\xb3 la\xc5\xa1us tiesiajuos\xc4\x8diuose puslaidininkiuose. I\xc5\xa1nagrin\xc4\x97jo foton\xc5\xb3, eksiton\xc5\xb3 bei elektron\xc5\xb3 ir skyli\xc5\xb3 plazmos kaitim\xc4\x85 \xc5\xa1viesos su\xc5\xbeadintame kristale, t. p. netiesin\xc4\x99 refrakcij\xc4\x85 \xc5\xa1viesos smarkiai paveiktame puslaidininkyje. Daugiau, kaip 150 mokslini\xc5\xb3 straipsni\xc5\xb3 autorius.'